Pang-pangipun wit ingkang badhe kapêndhêm tumuntên dipun pêndhêm ing siti sakiwatêngênipun ingkang sampun dipun adhuk, ingkang dipun pêndhêm punika namung saperangan kemawon ing bongkot, pucukipun kaêluk utawi katêkuk muncul sanginggiling siti. Ing sandhingipun pang punika dipun cêbloki wilahan, prêlu kangge anjirêt pang wau supados adêging pangipun jêjêg. Sakiwatêngênipun pang ingkang dipun pêndhêm punika dipun cêbloki wilah ugi, prêlu kangge gondhelanipun pang ingkang kapêndhêm punika supados sampun ngantos anjêpat saking siti. Manawi pangipun inggil, pamêndhêmipun wontên ing siti ingkang kawadhahan ing kranjang.